b'\n_START_ARTICLE_\nBasketbola laukums\n_START_PARAGRAPH_\nBasketbola laukums ir ierobe\xc5\xbeots laukums, kur\xc4\x81 notiek basketbola sp\xc4\x93le. Tas ir taisnst\xc5\xabrveida, profesion\xc4\x81l\xc4\x81 basketbol\xc4\x81 tam parasti ir koksnes, visbie\xc5\xbe\xc4\x81k \xe2\x80\x94 k\xc4\xbcavas, segums. Basketbola laukumu izm\xc4\x93rus un l\xc4\xabniju izvietojumu nosaka starptautiski noteikumi. Basketbola laukuma izm\xc4\x93ri at\xc5\xa1\xc4\xb7iras FIBA, NBA, WNBA, NCAA, ASV vidusskolu sp\xc4\x93l\xc4\x93m. FIBA laukuma izm\xc4\x93ri ir 28x15 m, savuk\xc4\x81rt NBA \xe2\x80\x94 28,65x15,24 m. Amatieru basketbol\xc4\x81 laukumu izm\xc4\x93ri var b\xc5\xabt at\xc5\xa1\xc4\xb7ir\xc4\xabgi.'